**Mesto Vrútky**

 Predkladacia správa

Určené:

***na zasadnutie Mestskej rady vo Vrútkach dňa 11.11.2021 a***

***Mestského zastupiteľstva vo Vrútkach dňa 16.11.2021***

 Názov materiálu:

**Rôzne**

**a/ Informácia o riešení dopravnej obslužnosti v meste Vrútky**

**Návrh na uznesenie**:

**Mestská rada Vrútky**

odporúča MsZ

**zobrať na vedomie**

Informáciu o riešení dopravnej obslužnosti v meste Vrútky

**Mestské zastupiteľstvo Vrútky**

**berie na vedomie**

Informáciu o riešení dopravnej obslužnosti v meste Vrútky

Vo Vrútkach, dňa 10. 11. 2021

Spracoval: Mgr. Branislav Zacharides, primátor

Predkladá: Mgr. Branislav Zacharides, primátor

...................................................

 podpis predkladateľa

**Dôvodová správa**

Na svojom neplánovanom zasadnutí dňa 26.10.2021 Mestské zastupiteľstvo vo Vrútkach zobralo na vedomie informáciu o vývoji rokovaní ohľadom financovania výkonov verejnej autobusovej dopravy na území mesta Vrútky v roku 2022 z rozpočtu Mesta Vrútky a zároveň schválilo príspevok na úhradu nákladov dopravných služieb verejnej autobusovej dopravy podľa § 22 ods. 4 v roku 2022 do výšky 226 500 EUR z rozpočtu Mesta Vrútky. Keďže v čase konania zasadnutia MsZ ešte nebolo zrejmé, či rokovania s novým dopravcom, ktorým je Dopravný podnik mesta Martin, s.r.o. (DPMM) budú úspešné, MsZ zároveň odporučilo primátorovi začať rokovať o spolupráci pri zabezpečení verejnej autobusovej dopravy pre
Vrútočanov so Žilinským samosprávnym krajom.

Na základe následných rokovaní bola v intenciách uznesenia MsZ č. 55/2021 bola pre rok 2022 uzatvorená medzi Mestom Vrútky a DPMM Zmluva o poskytnutí príspevku na úhradu nákladov dopravných služieb v mestskej autobusovej doprave. Na základe uvedenej zmluvy Mesto Vrútky deklarovalo záujem spolupodieľať sa na úhrade nákladov za dopravné služby v rámci vykonávanej dopravnej obslužnosti medzi mestom Vrútky a okolitými obcami a mestom Martin vo výške 226 500 EUR a dopravca sa zaviazal, že bude v záujme Mesta Vrútky vykonávať prepravu cestujúcich formou mestskej autobusovej dopravy v zmysle platného cestovného poriadku, tarifného poriadku a prepravného poriadku.

Obdobné zmluvy uzatvorili s DPMM aj obce Bystrička, Lipovec a Turčianske Kľačany.

Mgr. Branislav Zacharides, primátor

**Zmluva o poskytnutí príspevku na úhradu nákladov dopravných služieb**

**v mestskej autobusovej doprave**

uzavretá podľa § 269 ods. 2 Obchodného zákonníka zák. č. 513/1991 Zb. v znení neskorších predpisov a § 22 ods. 4 zák. č. 56/2012 Z. z. o cestnej doprave v znení neskorších predpisov

(ďalej len „Zmluva“)

**Článok 1**

**Zmluvné strany**

**1.1. Dopravca:**

Obchodné meno: **Dopravný podnik mesta Martin, s.r.o.**

Sídlo: Námestie S. H. Vajanského 1, 036 49 Martin

Registrácia: OR OS v Žiline: Oddiel: Sro, Vložka číslo 76445/L

Štatutárny orgán: Ing. Ján Slamka, PhD., konateľ

kontakt: tel.: +421 904 960 308

e-mail: slamka@dpmmartin.sk

IČO: 53 560 922

DIČ: 2121408333

IČ DPH: SK2121408333

Bankové spojenie: Slovenská sporiteľňa, a.s.

IBAN: SK81 0900 0000 0051 7864 3372

(ďalej len „**Dopravca**“)

**1.2. Mesto:**

Obchodné meno: Mesto Vrútky

Sídlo: Námestie S. Zachara 4, 03861 Vrútky

Zastúpený: Mgr. Branislav Zacharides, primátor

kontakt: tel.: 043/4241800

e-mail: sekretariat@vrutky.sk

IČO: 00647209

DIČ: 2020591716

IČ DPH: nie je platca DPH

Bankové spojenie : VÚB, a. s.

IBAN: SK04 0200 0000 0000 1172 4362

(ďalej len „**Mesto**”)

(spolu ďalej ako „Zmluvné strany“ v príslušnom gramatickom tvare)

**Preambula**

Vyššie uvedené Zmluvné strany uzatvárajú túto Zmluvu o poskytnutí príspevku na úhradu nákladov dopravných služieb v mestskej autobusovej doprave na území mesta Vrútky. Zmluva sa vzťahuje na mestské autobusové linky prechádzajúce cez katastrálne územie mesta Vrútky.

Účelom tejto Zmluvy je záujem Mesta Vrútky spolupodieľať sa na úhrade nákladov za dopravné služby v rámci vykonávanej dopravnej obslužnosti medzi mestom Vrútky a okolitými obcami a mestom Martin.

**Článok 2**

**Predmet zmluvy**

**2.1.** Dopravca na základe Zmluvy č. 1890/2021 o službách vo verejnom záujme, ktorá bola uzavretá dňa 14.10.2021 medzi Mestom Martin v postavení objednávateľa a Dopravcom, bude vykonávať vo verejnom záujme dopravné služby, okrem iného aj na linkách a/alebo spojoch prechádzajúcich cez mesto Vrútky a okolité obce, ktoré by inak, najmä pre ich ekonomickú nevýhodnosť, vôbec neposkytoval, neposkytoval v požadovanom rozsahu alebo kvalite, alebo by ich neposkytoval za určené cestovné v zmysle Cenníka cestovného a Tarifného poriadku, ktoré tvoria Prílohu č. 3 Zmluvy č. 1890/2021 o službách vo verejnom záujme zo dňa 14.10.2021 medzi Mestom Martin v postavení objednávateľa a Dopravcom a ktoré sú neoddeliteľnou súčasťou tejto Zmluvy. Dopravca bude poskytovať dopravné služby na základe dopravných licencií, ktoré budú udelené na oprávnenie prevádzkovať mestskú autobusovú dopravu na autobusových linkách a/alebo spojoch uvedených v Cestovnom poriadku, ktorý tvorí Prílohu č. 5 Zmluvy č. 1890/2021 o službách vo verejnom záujme zo dňa 14.10.2021 medzi Mestom Martin v postavení objednávateľa a Dopravcom a ktorá je neoddeliteľnou súčasťou tejto Zmluvy.

**2.2.** Zoznam liniek a/alebo spojov vychádza z Cestovného poriadku, ktorý tvorí Prílohu č. 5 Zmluvy č. 1890/2021 o službách vo verejnom záujme zo dňa 14.10.2021 medzi Mestom Martin v postavení objednávateľa a Dopravcom a ktorá je neoddeliteľnou súčasťou tejto Zmluvy zodpovedá výške príspevku podľa Článku 4 tejto Zmluvy.

**2.3.** Zmluvné strany sa dohodli, že Dopravca bude v záujme Mesta Vrútky vykonávať prepravu cestujúcich formou mestskej autobusovej dopravy na spojoch autobusových liniek a/alebo spojov uvedených v bode 2.1. tejto Zmluvy a Mesto Vrútky, cez ktorého územie vedie trasa týchto spojov, poskytne na úhradu poskytnutých dopravných služieb príspevok vo výške dohodnutej v Čl. 4 tejto Zmluvy (ďalej len ,,Príspevok“).

**Článok 3**

**Práva a povinnosti dopravcu a cestujúcich**

**3.1.** Dopravca je povinný okrem práv a povinností vyplývajúcich z tejto Zmluvy, v rámci základných povinností dopravcu v pravidelnej doprave uvedených v § 11 Zák. č. 56/2012 Z. z. o cestnej doprave v znení neskorších predpisov (ďalej len ,,Zákon o cestnej doprave“) najmä:

a) prevádzkovať pravidelnú dopravu na linkách a/alebo spojov uvedených v tejto Zmluve v súlade s platnými právnymi predpismi, Zmluvou o službách vo verejnom záujme a schváleným Cestovným poriadkom, (prevádzková povinnosť),

b) prepravovať cestujúcich podľa Cenníka cestovného a Tarifného poriadku zverejneného na webovom sídle (tarifná povinnosť), prepravovať obyvateľov mesta Vrútky v zmysle tarify 2 za zmluvne dohodnutých podmienok a vydať cestujúcemu cestovný lístok potvrdzujúci zaplatenie cestovného,

c) uzatvoriť zmluvu o preprave osôb s každým cestujúcim pripraveným na zastávke na trase autobusovej linky a/alebo spoja v čase odchodu autobusu podľa Cestovného poriadku (prepravná povinnosť) zverejneného na svojom webovom sídle s výnimkou tých prípadov, ktoré sú ustanovené v príslušných ustanoveniach Zákona o cestnej doprave.

**3.2.** Dopravca má ďalšie práva a povinností uvedené v Zákone o cestnej doprave a Prepravnom poriadku zverejnenom na svojom webovom sídle.

**3.3.** Vzťah medzi prepravovanými cestujúcimi a Dopravcom sa posudzuje podľa Občianskeho zákonníka Zák. č. 40/1964 Zb. v znení neskorších predpisov (ďalej len ,,Občiansky zákonník“ ) a podľa Zákona o cestnej doprave. Cestujúci majú práva a povinností uvedené v citovaných zákonoch a v Prepravnom poriadku Dopravcu.

**3.4**. Dopravca sa zaväzuje priznať a vyúčtovať voči Mestu Martin príspevok poskytnutý podľa tejto Zmluvy.

**3.5.** Každá zmena Cestovného poriadku podlieha informačnej povinnosti Dopravcu vo vzťahu k Mestu Vrútky a to najneskôr 5 pracovných dní vopred pred jej uskutočnením.

**3.6.** Mesto Vrútky si vyhradzuje právo na odsúhlasenie každej zmeny Cestovného poriadku týkajúcej sa liniek a/alebo spojov č. 506024 a 506025.

**3.7.** Na vyžiadanie Mesta Vrútky jeDopravca povinný do 15. dní predložiť Mestu výkaz o plnení ekonomických parametrov za príslušné obdobie.

 **Článok 4**

**Výška príspevku a platobné podmienky**

**4.1.** Mesto Vrútky sa zaväzuje poskytnúť Dopravcovi Príspevok za príslušný kalendárny rok počas platnosti tejto Zmluvy vo výške 226.500,- € (slovom: dvestodvadsaťšesťtisícpäťsto eur) ročne vrátane DPH formou pravidelne sa opakujúcich mesačných splátok splatných vždy do 20-teho kalendárneho dňa kalendárneho mesiaca, v ktorom boli dopravné výkony poskytnuté a to vo výške 18.875,- € (slovom: osemnásťtisícosemstosedemdesiatpäť eur) vrátane DPH. Prvýkrát je objednávateľ povinný zaplatiť príspevok najneskôr dňa 20.01.2022 a potom vždy do 20-teho kalendárneho dňa kalendárneho mesiaca, v ktorom boli dopravné výkony poskytnuté, počas trvania tejto Zmluvy.

**4.2**. Príspevok podľa bodu 4.1. Článku 4 tejto Zmluvy Mesto Vrútky uhrádza bezhotovostnou formou na účet Dopravcu uvedený v záhlaví tejto Zmluvy. Príspevok sa považuje na účely tejto Zmluvy za zaplatený dňom odpísania finančných prostriedkov z účtu Mesta Vrútky.

**4.3.** V prípade, že dôjde k zmene rozsahu km určených podľa Cestovného poriadku, ktorý tvorí Prílohu č. 5 Zmluvy č. 1890/2021 o službách vo verejnom záujme zo dňa 14.10.2021 medzi Mestom Martin v postavení objednávateľa a Dopravcom a ktorá je neoddeliteľnou súčasťou tejto Zmluvy na území katastrálneho územia mesta Vrútky výška Príspevku sa upravuje alikvotnou časťou zodpovedajúcou tejto zmene. Mesto Vrútky si vyhradzuje právo nezvýšiť výšku príspevku v prípade zvýšenia počtu km realizovaných na území mesta Vrútky bez súhlasu Mesta.

**4.4.** Zmluvné strany sa dohodli na alikvotnej úprave výšky príspevku počas platnosti tejto Zmluvy v prípade ukončenia tejto Zmluvy v rozsahu počtu dní zodpovedajúcej jej platnosti.

**Článok 5**

**Všeobecné ustanovenia**

**5.1.** Zmluva sa uzatvára na dobu určitú od 01.01.2022 do 31.12.2022.

**5.2.** Zmluvu je možné ukončiť písomnou dohodou Zmluvných strán alebo jednostranne odstúpením od Zmluvy niektorou Zmluvnou stranou pri podstatnom porušení tejto Zmluvy. Zmluvu je možné ukončiť aj formou výpovede jednej zmluvnej strany minimálne však 2 mesiace vopred. Výpovedná lehota 2 mesiace začína plynúť prvým dňom v mesiaci nasledujúcim po mesiaci, v ktorom bola doručená táto písomná výpoveď a uplynie posledným dňom druhého mesiaca výpovednej lehoty.

**5.3.** Táto Zmluva sa zrušuje momentom, kedy:

a) Dopravcovi zanikne oprávnenie prevádzkovať linky mestskej autobusovej dopravy a/alebo jej spoje podľa tejto Zmluvy ako linku a/alebo spoje vo verejnom záujme (napr. zrušenie dopravnej licencie, jej zmena a pod.) a

b) zanikne Zmluva č. 1890/2021 o službách vo verejnom záujme, ktorá bola uzavretá dňa 14.10.2021 medzi Mestom Martin v postavení objednávateľa a Dopravcom.

**5.4.** Nezaplatenie príspevku Mestom Vrútky riadne a včas považujú Zmluvné strany za podstatné porušenie Zmluvy zo strany Mesta Vrútky.

**5.5.** Nesplnenie povinnosti Dopravcu priznať a vyúčtovať voči Mestu Martin Príspevok poskytnutý podľa tejto Zmluvy a porušenie povinnosti Dopravcu podľa bodu 3.6. Článku 3 tejto Zmluvy považujú Zmluvné strany za podstatné porušenie tejto Zmluvy zo strany Dopravcu.

**5.6.** Túto Zmluvu je možné meniť a dopĺňať výlučne formou písomných dodatkov podpísaných a odsúhlasených oboma Zmluvnými stranami.

**Článok 6**

**Záverečné ustanovenia**

**6.1.** Táto Zmluva je vyhotovená v štyroch (4) rovnopisoch, dva (2) rovnopisy dostane Dopravca, dva (2) rovnopisy dostane Mesto Vrútky.

**6.2.** Táto Zmluva nadobúda platnosť dňom podpisu oboma Zmluvnými stranami a účinnosť dňom 01.01.2022 pod podmienkou, že najneskôr dňa 31.12.2021 bude zverejnená na webovom sídle mesta Vrútky a zároveň na webovom sídle Dopravcu.

**6.3.** Zmluvné strany prehlasujú, že túto Zmluvu uzatvárajú slobodne, vážne, určito a zrozumiteľne, nie v tiesni, omyle, ani za napadne nevýhodných podmienok. Ich zmluvná voľnosť v čase jej podpisu nie je ničím obmedzená. Obsahu Zmluvy rozumejú a na znak súhlasu s ňou a vôle byť ňou viazané ju podpisujú.

Vo Vrútkach, dňa V Martine, dňa

**Mesto Vrútky: Dopravný podnik mesta Martin, s.r.o.:**

.................................................................. ..................................................................

Mgr. Branislav Zacharides, primátor Ing. Ján Slamka, PhD., konateľ

/Mesto/ /Dopravca/

**Prílohy:** Cenník cestovného a Tarifný poriadok

 Cestovný poriadok